Diari Oficial de la Generalitat Valenciana


Sumari del DOGV 6838, del 10-08-2012 (2012/7515)

RESOLUCIÓ de 25 de juliol de 2012, de la Direcció General de Centres Docents, per la qual s'aprova transferir a alguns centres privats concertats d'Acció Educativa Singular (CAES), determinades quantitats per a l'adquisició de llibres de text i material didàctic i informàtic per a ús de l'alumnat del centre per al curs 2012-2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6838

Data del DOGV
:   10-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7515


Data del document
:   25-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * ajuda pública

RESOLUCIÓ de 25 de juliol de 2012, de la Direcció General de Centres Docents, per la qual s'aprova transferir a alguns centres privats concertats d'Acció Educativa Singular (CAES), determinades quantitats per a l'adquisició de llibres de text i material didàctic i informàtic per a ús de l'alumnat del centre per al curs 2012-2013. [2012/7515]  
L'Orde 31/2012, de 22 de juny (DOCV núm. 6806, de 28 de juny), de la Conselleria d'Educació, Formació i Ocupació, regula les bases de la convocatòria d'ajudes per a l'adquisició de llibres de text i material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat i les bases per a determinar la dotació econòmica dels centres d'educació especial públics de titularitat de les corporacions i privats concertats i centres d'acció educativa singular privats concertats (CAES) per a l'adquisició dels dits materials a la Comunitat Valenciana per al curs 2012-2013.  
  
Vistes les sol·licituds d'ajudes econòmiques per a sufragar els gastos de les necessitats de llibres de text i de material didàctic i informàtic de l'alumnat matriculat en estos centres, presentades pels centres CAES privats concertats, catalogats com a tals en la Resolució de 16 de juliol de 2010 (DOCV núm. 6318, de 26 de juliol).  
D'acord amb el que establix la disposició final primera de l'Orde 31/2012, de 22 de juny, abans mencionada, en què es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:  
  
  
Primer  
Transferir als centres d'acció educativa singular (CAES) privats concertats indicats en l'annex les quanties que s'hi especifiquen per un total de 187.425 euros, per a l'adquisició de llibres i material didàctic i informàtic, a fi d'atendre les necessitats de l'alumnat matriculat en estos centres per al curs 2012-2013.  
  
Segon.  
La transferència s'abonarà amb càrrec a la línia de subvenció T0067000, del capítol IV, de la secció, servici, centre gestor i programa 49.00.79.914.76, establida en la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30 de desembre).   
  
Tercer  
D'acord amb el que establix la base 2 de l'annex II de l'orde de convocatòria en relació amb el punt 7, la comissió econòmica del consell escolar del centre supervisarà la gestió de les dotacions rebudes de la Conselleria d'Educació, Formació i Ocupació. La transferència de l'ajuda ha de ser justificada pel centre en concepte de gastos derivats de la necessitat de material escolar del seu alumnat aportant el certificat del consell escolar, d'acord amb el model de l'annex VI de la precitada Orde 31/2012, de 22 de juny, de la Conselleria d'Educació, Formació i Ocupació, donant conformitat que la dotació econòmica rebuda ha complit els objectius previstos per a esta.  
  
Els centres han de conservar els documents justificatius de l'aplicació dels fons rebuts, inclosos els documents electrònics, mentres poden ser objecte de les actuacions de comprovació i control; tot això d'acord amb el que establix la Llei 38/2003, de 17 de novembre, General de Subvencions.  
  
Quart  
Els centres CAES privats concertats indicats en esta resolució no estan incursos en les prohibicions per a obtindre la condició de beneficiari previstes en els apartats 2 i 3 de l'article 13 de la Llei 38/2003, de 17 de novembre, General de Subvencions, i es troben al corrent de les seues obligacions tributàries i amb la Seguretat Social i de les obli  
  
ANNEX / ANEXO  
  
  
  
gacions per reintegrament de subvencions que, si és el cas, els hagen exigit, de conformitat amb el que determinen els articles 47.7.5 del text refós de la Llei d'Hisenda Pública de la Generalitat, i 34.5 de la Llei 38/2003 abans citada, General de Subvencions, així mateix complixen els requisits de la subvenció i els fins d'esta.   
  
  
Quint  
Esta resolució es publicarà en el Diari Oficial de la Comunitat Valenciana i en els taulers d'anuncis dels centres participants, així com en la pàgina web de la Conselleria d'Educació, Formació i Ocupació: .  
  
Sext  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 25 de juliol de 2012.- El director general de Centres Docents: Jorge Cabo Martínez.